ਅਹਿਸਨ ਖਾਨ
ਅਹਿਸਾਨ ਖਾਨ ਪਾਕਿਸਤਾਨ ਦੇ ਫਿਲਮ ਅਤੇ ਡਰਾਮਾ ਕਲਾਕਾਰ ਹਨ। ਉਹ ਇੱਕ ਅਭਿਨੇਤਾ, ਮੇਜ਼ਬਾਨ ਅਤੇ ਗਾਇਕ ਵੀ ਹਨ। ਉਹਨਾਂ ਸਭ ਤੋਂ ਪਹਿਲਾਂ ਅਦਾਕਾਰੀ 1998 ਵਿੱਚ ਸ਼ੁਰੂ ਕੀਤੀ। ਉਹ ਨਿਕਾਹ, ਘਰ ਕਬ ਆਓਗੇ, ਇਸ਼ਕ਼ ਖ਼ੁਦਾ, ਦਿਲ ਤੇਰਾ ਧੜਕਨ ਤੇਰੀ ਵਿੱਚ ਨਜਰ ਆਏ ਤੇ ਇਸ ਤੋਂ ਬਾਅਦ ਉਹਨਾਂ ਆਪਣਾ ਰੁਖ ਟੇਲੀਵਿਜਨ ਵੱਲ ਕੀਤਾ। ਉਹ ਬਹੁਤ ਸਾਰੇ ਲੜੀਵਾਰ-ਨਾਟਕਾਂ ਅਤੇ ਡਰਾਮਿਆਂ ਵਿੱਚ ਨਜਰ ਆਏ। ਉਹਨਾਂ ਇੱਕ ਹਮ ਟੀਵੀ ਉੱਪਰ 2011 ਵਿੱਚ ਰਮਜ਼ਾਨ ਦੌਰਾਨ ਸਵਾਲ-ਜਵਾਬ ਮੁਕਾਬਲਾ ਦੀ ਮੇਜ਼ਬਾਨੀ ਕੀਤੀ ਅਤੇ ਅਗਲੇ ਸਾਲ ਦੋਬਾਰਾ ਮੇਜ਼ਬਾਨੀ ਕੀਤੀ। ਅਹਿਸਾਨ ਖਾਨ ਦੇ ਕੈਰੀਅਰ ਨੂੰ ਇੱਕ ਮੁਕਾਮ ਉਦੋਂ ਹਾਂਸਿਲ ਹੋਇਆ ਜਦ ਉਸ ਨੇ ਨਿਕਾਹ ਕੀਤੀ ਤੇ ਘਰ ਕਬ ਆਓਗੇ ਜਿਸ ਵਿੱਚ ਪਹਿਲੀ ਵਾਰ ਭਾਰਤੀ ਗਾਇਕਾਂ ਨੂੰ ਪਿਠਵਰਤੀ ਗਾਇਕੀ ਕਰਨ ਦਾ ਮੌਕਾ ਮਿਲਿਆ ਸੀ। ਇਹਨਾਂ ਦਾ ਭਾਰਤੀ ਫਿਲਮ ਨਿਰਦੇਸ਼ਕ ਦੀਪਤੀ ਨਵਲ ਦੀ ਇੱਕ ਫਿਲਮ ਲਈ ਵੀ ਕਰਾਰ ਹੋਣ ਦੀਆਂ ਖਬਰਾਂ ਹਨ। ਜੇਕਰ ਅਜਿਹਾ ਹੁੰਦਾ ਹੈ ਤਾਂ ਇਹ ਉਹਨਾਂ ਦਾ ਭਾਰਤੀ ਸਿਨੇਮਾ ਵਿੱਚ ਪਹਿਲਾ ਕਦਮ ਹੋਵੇਗਾ। ਉਹਨਾਂ ਟੀਵੀ ਡਰਾਮਾ ਖੋਇਆ ਖੋਇਆ ਚਾਂਦ ਦਾ ਮੁੱਖ ਗੀਤ ਵੀ ਗਾਇਆ ਹੈ।